wickkiey/tamil-wikipedia-markdown huggingface dataset:
# ஒ. வே. உஷா



**ஒ. வே. உஷா** (ஒற்றபிளாக்கல் வேலுக்குட்டி உஷா)(*O. V. Usha*)(பிறப்பு 4 நவம்பர் 1948) என்பவர் மலையாள கவிஞர் மற்றும் நாவலாசிரியர் ஆவார். இவர் "ஆழமான தார்மீக அக்கறை மற்றும் தொழில்நுட்ப சாமர்த்தியம்" கொண்ட கவிஞர் எனப் பாராட்டப்பட்டார். இவர் நான்கு கவிதைத் தொகுதிகளையும் ஒரு சில சிறுகதைகளையும் உஷா எழுதியுள்ளார். பல்வேறு பத்திரிகைகளிலும் கட்டுரைகள் எழுதியுள்ளார். கோட்டயத்தில் உள்ள மகாத்மா காந்தி பல்கலைக்கழகத்தின் வெளியீடுகளின் இயக்குநராக உஷா பணியாற்றினார். 2000ஆம் ஆண்டு வெளியான மலையாளத் திரைப்படமான *மஜாவுக்காக* சிறந்த பாடலுக்கான கேரள மாநில திரைப்பட விருதை வென்றார்.  

## வாழ்க்கை வரலாறு

உஷா கேரளாவின் பாலக்காடு அருகே உள்ள ஒரு சிறிய கிராமத்தில் தனது குடும்பத்தில் இளைய குழந்தையாகப் பிறந்தார். இவருடைய குழந்தைப் பருவம் பெரும்பாலும் இவரது சொந்த கிராமத்தில் கழிந்தது. இவரது தந்தை "மலபார் சிறப்புக் காவல்படையில்" பணிபுரிந்தார். இவரது அண்ணன் ஓ. வெ. விஜயன் ஒரு நாவலாசிரியர் மற்றும் கேலிச்சித்திர வரைஞர் ஆவார். 1973 முதல், பத்து வருட காலத்திற்கு இவர் அதிக பங்களிப்பு செய்யவில்லை. 1982-ல், இவர் மீண்டும் எழுதத் தொடங்கினார். இதன் பின்னர் அடிக்கடி பங்களிப்பாளராக இருந்து வருகிறார். இவரது பெரும்பாலான கவிதைகள் "புத்தக வடிவில்" வெளியிடப்படவில்லை என்றாலும், இவரது ஒரே நாவலான *ஷாஹித் நாமா* 2001-ல் வெளியிடப்பட்டது. இவர் 2008-ல் கேரள மாநில திரைப்பட விருதுகளின் நடுவர் மன்ற உறுப்பினர்களில் ஒருவராக இருந்தார். மேலும் மகாத்மா காந்தி பல்கலைக்கழகத்தின் வெளியீடு துறையின் இயக்குநராகப் பணியாற்றினார்.  

## வெளியீடு
- *சிநேககீதங்கள்* (கவிதை)
- *தியானம்* (கவிதை)
- *அக்னிமித்திரனொரு குறிப்பு* (கவிதை)
- *ஷாஹித் நாமா* (நாவல், 2001)
- *நிலம் தோட்டா மண்ணு* (சிறுகதை)

## விருதுகள்
- 2000 – *மஜாவுக்கான* சிறந்த பாடலுக்கான கேரள மாநில திரைப்பட விருது
# கர்தல்



**கர்தல்** என்பது ஒரு பழங்கால கருவியாகும்,இது முக்கியமாகா பக்தி/நாட்டுப்புற பாடல்களில் பயன்படுத்தப்படுகிறது. இது சமஸ்கிருத வார்த்தைகளான 'கர' என்பதிலிருந்து கை மற்றும் 'தலா' என்றால் கைதட்டல் என்பதிலிருந்து *கர்தல்* என்ற பெயரை பெற்றது.மரத்திலான இக்கருவி ஒரு கானா வாத்தியமாகும், இதில் தட்டுகள் உள்ளன. அவை ஒன்றாக கைதட்டும்போது ஒலி எழுப்பும், இது அதிர்வுறுவது மற்றும் ஒலி அதிர்வு உண்டாக்கும் பொருளின் பண்புகளை இணைக்கும் சுய-ஒலி கருவிகளின் இடியோபோன்களின் வகுப்பின் கீழ் வருகிறது.  

பொதுவாக மரம் அல்லது உலோகத்தால் செய்யப்பட்ட, ஒரு கர்தல் வாசிப்பவர் ஒவ்வொரு கையிலும் ஒரு 'ஆண்' மற்றும் 'பெண்' கர்தாலை வைத்திருப்பார். 'ஆண்' கர்தல் பொதுவாக தடிமனாக இருக்கும் மற்றும் கட்டைவிரலால் பிடிக்கப்படுகிறது, அதே நேரத்தில் 'பெண்' கர்தல் பொதுவாக மெல்லியதாக இருக்கும் மற்றும் முக்கியமாக மோதிர விரலில் சமப்படுத்தப்படுகிறது, இது நெருப்பு உறுப்பைக் குறிக்கிறது.இது சூரிய சக்கரத்துடன் தொடர்புடையது. அதன் வலிமை தங்கும் சக்தி, சகிப்புத்தன்மை மற்றும் உறுதியுடன் இருக்கும் தன்மை ஆகியவற்றுடன் தொடர்புடையது.  

மணிகள் இணைக்கப்பட்ட ஒரு ஜோடி மரத்தாலானவை கர்தாலின் ஆரம்ப வடிவமாகும். இந்த மரத் துண்டுகள் எந்த வகையிலும் இணைக்கப்படவில்லை. வேகமான, சிக்கலான தாளங்களை உருவாக்க அவைகளை அதிக வேகத்தில் கைதட்டலாம். ஒரு சிறந்த துணை கருவியாக இருப்பதைத் தவிர, கர்தல் ஒரு மிகவும் எளிதில் எடுத்துச் செல்லக்கூடிய தாள வாத்தியமாக மதிப்பிடப்படுகிறது.  

1. கர்தல்கள் (தொகுதிகள்). இது ஜிங்கிள்ஸ் அல்லது க்ரோட்டல்ஸ் (கார்டால்ஸ் என்றால் க்ரோட்டல்ஸ்) கொண்ட ஒரு ஜோடி மரத் தொகுதிகளைக் கொண்டுள்ளது. இசைக்கலைஞரின் ஒரு கையில் ஒரு ஜோடி பயன்படுத்தப்படுகிறது. வேகமான சிக்கலான துடிப்புகளை உருவாக்க இந்த துண்டுகளை அதிக வேகத்தில் ஒன்றாக கைதட்டலாம்.  

2. கர்தல்கள் (சிறிய தாள்கள்). இது தாள எலும்புகள் (கருவி) போன்ற ஒரு ஜோடி மெல்லிய, கடினமான மரத் துண்டுகளைக் கொண்டுள்ளது. இவை ராஜஸ்தானில் பயன்படுத்தப்படுகின்றன.  

3. கர்தல்கள் (சங்குகள்). கரதலங்கள் சிறிய சங்குகள், தாளம் (இசைக்கருவி) இவை பக்தி மந்திரங்களில் பயன்படுத்தப்படுகின்றன.
# கௌஜெங் லீமா



**கௌஜெங் லீமா** (கௌசெங் லீமா) மெய்டேய் புராணங்களிலும், மதத்திலும் உள்ள ஒரு தெய்வமாகும். அவர் கௌபாலு ( கௌப்ரு ) கடவுளின் மனைவியாவார். இவர் பழங்குடி வம்சாவளியைச் சேர்ந்தவராயினும் மெய்ட்டிகளால் பின்னர் வணங்கப்பட்டார். இவர் ஒன்பது லைபெந்தௌஸ் (கடவுள் எபுதௌ தாங்ஜிங் திருவிழாவில் பங்கேற்ற தெய்வங்கள்) களில் ஒருவராவார்.  

## சொற்பிறப்பியல்
" கௌஜெங் லீமா" என்ற பெண் பெயரின் பெயர் இரு வார்த்தைகளைக் கொண்டுள்ளது. "கௌஜெங்"கில் உள்ள "கௌ" என்பது சிறியது அல்லது போதாது என்பதையும், "செங்" என்பது "குறுகலாக மாறுதல்" அல்லது "அழுத்தப்படுதல்" என்று பொருள்படும். இந்த வார்த்தை பொதுவாக ஆடைகள், திரைச்சீலைகள், திரைச்சீலைகள், ஆடைகள் அல்லது நாடாக்கள் என்று பொருள்பட பயன்படுத்தப்படுகிறது. மெய்டேய் சொல் "லீமா" என்பது ராணி அல்லது நிலத்தாய் எனப் பொருள்படும்.  

## புராணம்
கோஜெங் லீமா ஒரு பழங்குடிப் பெண். அதனால் அவளுக்கு தனி வீடு இருந்தது. கோப்ரு கடவுளின் இலாய் அரோபாவில் நடக்கும் தெய்வங்களின் கூட்டத்தில் அவள் பங்கேற்க அனுமதிக்கப்படவில்லை. இதனால், திருவிழாவின் *லை லாம்தோக்பா* நிகழ்வின் நாளில், மாலை வேளையில், கௌப்ரு கடவுள், அவரது மனைவி, அவரது மகன் மற்றும் அவரது மருமகள் ஆகியோர் கோஜெங் லீமா தேவியின் சன்னதிக்குச் சென்ற்ய் அவளது தரிசனம் பெற்றனர்.  

## வழிபாடு
கௌப்ரு கடவுளின் லை ஹரோபாவின் விழா, ஒரு நாள் குறிப்பாக கோஜெங் லீமா தேவியின் இருப்பிடத்திற்கு (ச்ன்னதிக்கு) மாற்றப்பட்டது. இது அவளுடைய மரியாதைக்காக செய்யப்படுகிறது. கௌசெங் லீமா தேவியின் சன்னதியில், மற்ற நாட்களில் செய்யப்படும் லை அரோபாவின் ஒவ்வொரு நிகழ்வுகளும் மீண்டும் நிகழ்த்தப்படும்.  

செப்டம்பர், 2009 இல் அரசியல் கொந்தளிப்பின் போது, பல யாத்ரீகர்கள் செக்மாயில் உள்ள *"கௌசெங் லீமா லைரெம்பி லைபாம்லென்" என்ற* அவரது புனித ஆலயத்தில், கௌஜெங் லீமா தேவியை வணங்கினர். *அபுன்பா லுப்* தலைமையிலான இயக்கங்களின் வெற்றிக்காகவும் மணிப்பூரில் அமைதியை மீட்டெடுக்கவும் அவர்கள் அவளை அழைத்தனர்.  

## மற்றவை
*"கௌஜெங் லீமா இளைஞர் மேம்பாட்டு அமைப்பு"* என்பது மணிப்பூரின் செக்மாய் பகுதியில் செயல்படும் இளைஞர்களாலான குழுவாகும். போதைப்பொருள் மற்றும் போதைப்பொருட்களுக்கு எதிரான நடவடிக்கைகளில் இந்த அமைப்பு செயல்படுகிறது. 31 டிசம்பர் 2013 மற்றும் 2014 புத்தாண்டு தினத்தில், இவ்வமைப்பு செக்மாயில் சுற்றுலா செல்வதற்கு தடை விதித்தது. பின்னர், அத்தடை நீக்கப்பட்டது. இருப்பினும், மக்கள் மது அருந்திவிட்டு, குடிபோதையில் சுற்றைத்திரிய வேண்டாம் என்று அமைப்பினைச் சேர்ந்தவர்கள் எச்சரித்தனர்.  

## மேலும் பார்க்கவும்

- கோனு
- நுங்தெல் லீமா
- லோயலக்பா
# லாய்நௌடாபி



**லீமா லாய்நௌடாபி** அல்லது **லெய்நௌடாபி** பண்டைய மெய்தேயின் புராணங்களிலும் மதத்திலும் உள்ள ஒரு தெய்வம். அவர் பாதாள உலக இராச்சியத்தின் கடவுள் தோங்கலேலின் இளைய மனைவி ஆவார். தொங்கலேல் அவரை தனது மைத்துனரான பொய்ரிடனின் மனைவியாக அனுப்பினார். லைனாடோபி போயரிடனின் ஒரு மகனைப் பெற்றெடுத்தார். முதல் களிமண் பானையை அவர் செய்தார் என்று அவருடைய புராணக்கதை கூறுகிறது. இவர் ஆஷங்பாம் குல மக்களால் வழிபடப்பட்டார்.  

## புராணம்

### பாதாள உலகத்திலிருந்து மனித உலகத்திற்கு பயணம்
லாய்நௌடாபி டோங்கரென் மன்னரின் இளைய ராணி. பாதாள உலக இராச்சியத்தின் ராணி லைகுரெம்பி மன்னரின் முதல் மனைவி. தொங்கலேலின் இளைய சகோதரரான பொய்ரிடன், *தை பாங் பானுக்கு* புறப்படவிருந்தார். பொய்ரிடனின் சொந்த மனைவி இறந்துவிட்டதால், லைகுரெம்பியை அவரது மனைவியாகப் போகும்படி ராஜா கேட்டுக் கொண்டார். இருப்பினும், லைகுரெம்பி செல்ல விரும்பவில்லை. மன்னரின் மனைவியாக அவரைக் கௌரவிக்க மரங்கள் ஏற்கனவே நடப்பட்டன. எனவே, லைகுரெம்பிக்குப் பதிலாக, லாய்நௌடாபி தனது மைத்துனரான பொய்ரிடனுடன் மனைவியாக அனுப்பப்பட்டார்.  

### ஒரு மனித இளவரசனுடன் காதல்
லாய்நௌடாபி (லீனாடாபி) பூமிக்கு ஒரு பயணத்தில் தனது மைத்துனரான பொய்ரிடனுடன் சென்றார். பின்னர், அவர் அவனிடமிருந்து பிரிந்தார். அவரை மன்னன் தன் மகளாக ஏற்றுக்கொண்டான். பின்னர், அவர் *கௌபரோல் நமோயினு* என அறியப்பட்டார். அவர் லுவாங் வம்சத்தின் இளவரசர் *நோங்பன் பொம்பி லுவாபாவை* காதலித்தார். இளவரசர் கௌப்ரு மலைக்குச் சென்றபோது முதன்முறையாக அவரைச் சந்தித்தார். அவரும் இளவரசர் லுவாபாவும் திருமணம் செய்துகொண்டு மகிழ்ச்சியான வாழ்க்கையை நடத்தினார்கள். கடவுள் தொங்கலேல் தனது சொந்த மனைவி வேறொரு ஆணுடன் நாட்களைக் கழிப்பதை விரும்பவில்லை. எனவே, அவருடைய வாழ்க்கையின் நூல் துண்டிக்கப்பட்டு, அவருடைய ஆன்மா திப்பியழைக்கப்பட்டது . ஆனாலும் இளவரசன் மனம் தளரவில்லை. தன் மனைவியின் ஆன்மாவைத் திருப்பித் தருமாறும் அல்லது அவனுடன் சண்டையிடும்படியும் தொங்கலேலுக்கு சவால் விடுத்தான். இறுதிச் சடங்கு செய்யாமல் கவுப்ரு நமோயினுவின் உடலைப் பாதுகாத்தான். தொங்கலேல் முதலில் தனது இரண்டு இளைய சகோதரர்களை ஒவ்வொருவராக சண்டைக்கு அனுப்பினார். இளவரசன் நோங்பன் பொம்பி லுவாபா தனது இரண்டு தெய்வீக எதிரிகளை தோற்கடித்தான். இறுதியாக, தொங்கலேல் அவன் முன் தோன்றினார். ஆனால் இந்த நேரத்தில், இளவரசன் சக்தி வாய்ந்த கடவுளுக்கு இணை இல்லை என்பதை உணர்ந்தான். எனவே, லுவாங் வம்சத்திற்கு மேலும் தலைமுறை உருவாக வேண்டும் என்பதற்காக, கவுப்ரு நமோயினுவின் வாழ்க்கையை மீட்டெடுக்க கருணைய செய்யுமாறு வேண்டினான். தொங்கலேல் அவன் மீது இரக்கம் கொண்டார். எனவே, அவர் தம்பதியருக்கு இன்னும் நூறு ஆண்டுகள் தாம்பத்ய இன்பத்துடன் வாழ அனுமதித்தார். புராணக்கதைகளின்படி, ஹொங்னெம் லுவாங் புன்ஷிபா கோப்ரு நமோயினு (லைனாடோபி) மற்றும் நோங்பன் பொம்பி லுவாபா ஆகியோரின் மகன் ஆவார்.  

## கோவில் மற்றும் வழிபாடு
லாய்நௌடாபி (லீனாடோபி) தேவிக்கு அர்ப்பணிக்கப்பட்ட கோவில் பண்டைய காங்லீபாக்கில் ( பழங்கால மணிப்பூர் ) மெய்டேய் இனத்தைச் சேர்ந்த அஷாங்பாம் குலத்தால் பராமரிக்கப்பட்டது. இது லொயும்பா ஷின்யெனில் (கி.பி. 1100) பதிவு செய்யப்பட்டது.
# இங்கலீமா



**லெம்லேய் இங்கலீமா** அல்லது **இங்கரீமா** என்பது பழங்கால மணிப்பூரின் (பழங்கால காங்கிலிபாக்) மெய்டேய் புராணங்கள் மற்றும் மதத்தில் (சனமாஹிசம்) மீன்கள் மற்றும் நீர்வாழ் உயிரினங்களின் தெய்வம் மற்றும் தெய்வீக பெண் உருவமாகும். அவரது தெய்வச் சகோதரிகள் (அல்லது *தோழிகள்* ), ஃபூயோபி, தும்லீமா மற்றும் எரிமா ( இரீமா) ஆவர். எனவே, மீன்பிடி வலைகளில் மீன்கள் பாதகமான முறையில் நுழைந்தால், அந்த இடத்தில், குறிப்பாக மிதக்கும் அணையில், மாதவிடாய் பெண்களின் இருப்பு அல்லது பயணம் இருந்திருக்கலாம் என சந்தேகிக்கப்படுகிறது.  
- பௌ-ஒய்பி ஷாயோன் என்பது 2017 ஆம் ஆண்டு வெளிவந்த மணிப்பூரி புராணத் திரைப்படமாகும்.

## மேலும் பார்க்க
- இமொய்னு ( எமொய்னு ) - மெய்டேயின் செல்வத்தின் தெய்வம்
- ஐரிமா ( எரிமா ) - மெய்டேயின் நீரின் தெய்வம்
- லீமரேல் - மெய்டேயின்i பூமியின் தெய்வம்
- பாந்தோய்பி - நாகரிகம், காதல் மற்றும் போரின் மெய்டேய் தெய்வம்
- பௌ-ஒய்பி (பௌலீமா) - விவசாய பயிர்களின் மெய்டேய் தெய்வம்
- தும்லீமா - மெய்டேயின் உப்பின் தெய்வம்
# சாபி லீமா



**சாபி லீமா** அல்லது **சபி லீமா** என்பது மெய்டேய் புராணங்களிலும் மதத்திலும் உள்ள கொறித்துண்ணிகளின் தெய்வம். அவர் குனு லீமா மற்றும் நகானு லீமா தெய்வங்களின் சகோதரியாவார். மூன்று சகோதரிகளும் ஒரே மனிதனை மணந்ததாகப் புராணங்கள் கூறுகின்றன.  

## சொற்பிறப்பியல்
மெய்டேயின் பெண் இயற்பெயர் "சபி லீமா" இரண்டு கூறு வார்த்தைகளால் ஆனது. அவ்விரண்டு வார்த்தைகள் "ஷாபி/சாபி/ஷாபி/சபி" மற்றும் "லீமா" . "சபி" என்பது எலி போன்ற விலங்கு. இது மூங்கில் கொத்துகளில் வாழ்கிறது. இது கூர்மையான பற்கள் கொண்டவை என்று அறியப்படுகிறது. "லீமா" என்ற சொல் மேலும் "லீ" ( நிலம் அல்லது பூமி ) மற்றும் "மா" (தாய்) ஆகிய இரண்டு கூறு வார்த்தைகளால் ஆனது. உண்மையில், "லீமா" என்பதை "நில தாய்" அல்லது "தாய் பூமி" என்று மொழிபெயர்க்கலாம். ஆனால் பொதுவான சூழலில், "லீமா" என்பது ராணி அல்லது எஜமானி அல்லது பெண்மணி என்று பொருள்படும்.  

## விளக்கம்
ஷாபி லீமா (சாபி லீமா) உலகின் அனைத்து கொறித்துண்ணிகளின் அரசி என்று விவரிக்கப்படுகிறார். எந்த நேரத்திலும், அவர் விரும்பும் எந்த இடத்திற்கும் அனைத்து கொறித்துண்ணிகளையும் வரவழைக்கலாம். அவர் சலைலென் (சோரரென் என்றழைக்கப்படும்) கடவுளின் இளைய மகள் ஆவார்.  

## மேலும் பார்க்க

- இரீமா ( எரிமா ), மெய்டேய் நீரின் தெய்வம்
- லீமரேல், மெய்டேய் பூமியின் தெய்வம்
- இங்கலீமா, மெய்டேய் மீனின் தெய்வம்
- பௌ-ஒய்பி (பௌலீமா ), Meitei விவசாய பயிர்களின் தெய்வம்
- தும்லீமா, மெய்தேய் உப்பின் தெய்வம்
# இங்கனு லீமா


**இங்கனு லீமா**இங்கனு ரீமா என்பது மெய்தி புராணங்கள் மற்றும் மதத்தில் உள்ள வாத்துகள் மற்றும் பிற நீர் பறவைகளின் தெய்வமாகும். அவர் குனு லீமா மற்றும் சாபி லீமா தெய்வங்களின் சகோதரியாவார். மூன்று சகோதரிகளும் ஒரே மனிதனை மணந்ததாகப் புராணங்கள் கூறுகின்றன.  

## சொற்பிறப்பியல்
மெய்டேயின் பெண் பெயர் "இங்கனு லீமா" இரண்டு கூறு வார்த்தைகளால் ஆனது. இரண்டு வார்த்தைகள் "இங்கனு" (வாத்து ) மற்றும் "லீமா" ("நில தாய்" அல்லது "தாய் பூமி"). என்பதாகும்.  

## விளக்கம்
இங்கனு லீமா உலகின் அனைத்து வாத்துகள் மற்றும் நீர்ப்பறவைகளின் எஜமானி என்று விவரிக்கப்படுகிறார். எந்த நேரத்திலும், அவர் விரும்பும் எந்த இடத்திற்கும் அனைத்து வாத்துகளையும் நீர்ப்பறவைகளையும் வரவழைக்கலாம். அவர் வானக் கடவுளான சலைலெனின் (சொரரென் என்றழைக்கப்படும்) மகள்களில் ஒருவர் ஆவார்.  

## மேலும் பார்க்க
- இரீமா ( எரிமா ), மெய்டேய் தெய்வம்
- இங்கலீமா, மெய்டேய் மீனின் தெய்வம்
- சாபி லீமா, கொறித்துண்ணிகளின் மெய்டேய் தெய்வம்
# ரோசி தாமஸ்

**ரோசி தாமஸ்** (1927-2009) இந்தியாவின் கேரளாவைச் சேர்ந்த மலையாள மொழி இலக்கிய எழுத்தாளராவார்.  

## வாழ்க்கை வரலாறு
மலையாள மொழி இலக்கிய விமர்சகரும், எழுத்தாளருமான மனச்சேரி பௌலோஸ் பால் மற்றும் மேரி பால் ஆகியோரின் மகளாக 1927 ஆம் ஆண்டு கேரளாவில் ரோசி தாமஸ் பிறந்துள்ளார். திருச்சூர் மற்றும் எர்ணாகுளத்தில் தனது பள்ளிப்படிப்பை முடித்த ரோசி, ஆலுவாவில் உள்ள யூ சி கல்லூரியில் பட்டமும் பெற்றுள்ளார். அதைத்தொடர்ந்து தனது தந்தையான எம்.பி.பாலின் தனிப்பயிற்சி கல்லூரியில் ஆசிரியராகப் பணியாற்றினார், மலையாள நாடக ஆசிரியரும் இலக்கிய விமர்சகருமான சி.ஜே.தாமஸ் என்பவரை மணந்த இவர் அவரது முப்பத்தி ஒன்றாவது வயதிலேயே கணவரை இழந்து கைம்பெண்ணானர்.தனது கணவரின் இறப்பிற்கு பிறகு, முறையாக ஆசிரியக்கல்வி பயின்ற இவர், அதன் பின்னே கட்டுரைகளையும், புதினங்களையும் எழுத ஆரம்பித்தார். அவரது சிறந்த படைப்புகளில் ஒன்றான ***இவன் என்டே பிரிய சிஜே*** என்பது அவரது கணவரைப் பற்றிய நினைவு குறிப்புகளே ஆகும். இவரும் 16 டிசம்பர் 2009 அன்று அவரது எண்பத்திரண்டாவது வயதில் காலமானார்.  

## தேர்ந்தெடுக்கப்பட்ட படைப்புகள்

- *இவன் என்டே பிரிய* சிஜே( சுயசரிதை )
- *உறங்குன்னா சிம்ஹம்* (எம்.பி பால் பற்றிய நினைவு)
- *அன்னி (நாவல்)*
- *ஜலகக்காட்சி* (கட்டுரைகள்)
- *மலவெல்லம்*
- *அமெரிக்காவில் ஒரு மலையாளப்பெண்* ( பயணக்கட்டுரை )

### மொழிபெயர்ப்புகள்

- பொக்காசியோ
- *விலங்கு பண்ணை*
- *பல பசிகள்*
# பார்வதிபாய் அத்வாலே



**பார்வதிபாய் அத்வாலே** (1870 - 1955) இந்தியாவின் சிறந்த சமூக சீர்திருத்தவாதிகளில் ஒருவரான டாக்டர் தோண்டோ கேசவ் கார்வேயின் நெருங்கிய நண்பராவார். பெண்களின், குறிப்பாக இந்து விதவைகளின் சமூக மேம்பாட்டில் **அத்வாலே** பெரும் பங்களிப்பைச் செய்துள்ளார்.  

பார்வதிபாய் அத்வாலே, 1870 ஆம் ஆண்டு இந்தியாவின் மேற்கு கடற்கரையில் உள்ள கோகன் பகுதியில் உள்ள தேவ்ருக் என்ற சிறிய நகரத்தில் பிறந்தார். இவரது இயற்பெயர் கிருஷ்ணா ஜோஷி என்பதாகும். அவர் தனது பதினொரு வயதில் மகாதேவ் நாராயண் அத்வாலே என்பவரை திருமணம் செய்து, மூன்று குழந்தைகளைப் பெற்றெடுத்தார், ஆனால் ஒரே ஒரு மகன் (திரு. நாராயண் மகாதேவ் அத்தவலே) மட்டுமே உயிர் பிழைத்தார்.  

தனது வாழ்வின் பிற்பகுதியில், பார்வதிபாய் சமூக ஆர்வலரான, கார்வே நடத்திவந்த விதவைகள் கல்வி மற்றும் மேம்பாட்டிற்காக நிதி மற்றும் நன்கொடைகளை சேகரிக்க அமெரிக்கா சென்றுள்ளார்.சிறுவயதிலேயே கணவரை இழந்து கைப்பெண்ணான காரணத்தால், அந்தக் காலத்தில் இருந்த பாரம்பரியத்தின்படி, ஒரு மகாராஷ்டிர பிராமண விதவை, நகைகள் எதுவும் அணியாமல், வண்ண புடவைகள் உடுத்தாமல் இருந்ததோடு மட்டுமல்லாமல், தலைமுடியை மழித்து மொட்டையடிக்க வேண்டியிருந்தது,  குடும்பத்தை விட்டு விலகி,  விதவைகள் இல்லத்தில் இவர் பணிபுரிந்த பிறகு, இந்த நடைமுறைக்கெல்லாம் மாற்றம் வர வேண்டும் என்றால், அதை அவர்களிடமிருந்தே தொடங்க வேண்டும் என்பதை உணர்ந்த பார்வதிபாய், அதற்கெல்லாம்  முன்மாதிரியாக, தான் பூண்டிருந்த விதவைக்கான அடையாளங்களையும்  அறிகுறிகளையும்  நிராகரிக்க முடிவு செய்தார். 1912 ஆம் ஆண்டில், அவர் தனது தலையை மொட்டையடிப்பதை நிறுத்திவிட்டு, விதவையின் ஆடையை கைவிட்டார். அதற்காக பலதரப்பட்ட மக்களிடம் இருந்து எதிர்ப்பும் விமர்சனங்களும் வந்தாலும், அந்த அவமானங்களுக்கு அடிபணியவில்லை என்று குறிப்புகளில் கூறியுள்ளார்.  

***என் கதை: ஒரு இந்து விதவையின் சுயசரிதை*** என்ற தலைப்பில் பார்வதிபாய் அத்வாலே தனது சுயசரிதையை விரிவாக எழுதியுள்ளார், அக்காலத்திய அடக்குமுறைகள்,சடங்குகள் மற்றும் அடிமைத்தனங்கள் குறித்து விரிவாக எழுதப்பட்டுள்ள அந்த நூலை பின்னர் *ஜஸ்டின் இ. அபோட்* ஆங்கிலத்தில் 1930 இல் மொழிபெயர்த்து வெளியிட்டுள்ளார். அந்த நூல் இன்றளவும் பல்வேறு தரப்பினரிடையே சமூக தாக்கத்தை ஏற்படுத்தி வருகிறது.
# மினிமாதா அகம் தாசு குரு

**மினிமாதா அகம் தாசு குரு** (*Minimata Agam Dass Guru*)(15 மார்ச் 191631 மே 1973) என்பவர் இந்தியத் தேசிய காங்கிரசு கட்சியினைச் சேர்ந்த இந்திய அரசியல்வாதி மற்றும் முதல், இரண்டாவது, மூன்றாவது, நான்காவது மற்றும் ஐந்தாவது மக்களவையில் (இந்திய நாடாளுமன்றத்தின் கீழ் சபை) நாடாளுமன்ற உறுப்பினராக இருந்தவர் ஆவார்.  

## இளமை
மினிமாதா 1916-ல் அசாமில் உள்ள நவகான் மாவட்டத்தில் பிறந்தார். நவாகன் மற்றும் ராய்ப்பூர் பெண்கள் பள்ளியில் கல்வி பயின்றார்.  

## அரசியல் வாழ்க்கை
1955ஆம் ஆண்டு நாடாளுமன்ற உறுப்பினராக இருந்த இவரது கணவர் குரு அகம்தாசின் மரணத்திற்குப் பிறகு நடந்த இடைத்தேர்தலில் முதல் முறையாக மக்களவைக்கு மினிமாதா தேர்ந்தெடுக்கப்பட்டார். 1967ஆம் ஆண்டில், இவர் இந்தியத் தேசிய காங்கிரசு கட்சிக்காக மத்தியப் பிரதேச மாநிலத்திலிருந்த ஜான்ஜ்கிர் என்ற பட்டியல் சாதி ஒதுக்கீட்டுத் தொகுதியில் போட்டியிட்டு 62%க்கும் அதிகமான வாக்குகளைப் பெற்று வெற்றி பெற்றார். மினிமாதா 1971-ல் ஜாஞ்ச்கீர் தொகுதியில் மீண்டும் இந்தியத் தேசிய காங்கிரசு கட்சிக்காகப் போட்டியிட்டு மீண்டும் தேர்தலில் வெற்றி பெற்றார். இவர் 1973-ல் தனது பாராளுமன்ற பதவிக்காலம் முடிவதற்குள் இறந்தார்.  

பாராளுமன்றப் பணியைத் தவிர, மாநில காங்கிரசு குழுவின் பொதுச் செயலாளராகவும் பணியாற்றினார். குரு காசிதாசு சேவா சங்கத்தின் தலைவர்; அரிசன் கல்விச் சங்கத்தின் தலைவர்; துணைத் தலைவர், மாநில தாழ்த்தப்பட்ட வகுப்பு கழகச் செயலாளர், மகளிர் குழு, ராய்ப்பூர், கணவனின் மரணத்திற்குப் பிறகு, இவர் சமூகத்தின் தலைமைப் பொறுப்பை ஏற்றார்.
# இராஜசிறீ



**இராஜசிறீ** (*Rajashree*) என்பவர் இந்திய நாவலாசிரியர் மற்றும் திரைப்படத் தயாரிப்பாளர் ஆவார். இவர் இந்தியத் திரைப்படம் மற்றும் தொலைக்காட்சி நிறுவனத்தில் திரைப்பட இயக்கம் படித்துவிட்டு மும்பை திரைப்படத்துறையில் பணியாற்றி வருகிறார். 43வது தேசிய திரைப்பட விருதுகளில் சிறந்த குறும்படப் பிரிவில் தேசிய விருதை வென்ற *தி ரெபெல் என்ற* திரைப்படத்தை இவர் எழுதி இயக்கியுள்ளார். நடுவர் குழு இந்த விருதை "ஒரு இளம் பருவத்தினரின் முதிர்ச்சிக்கான பயணத்தையும், அவர் தனது தாயுடன் இணக்கமாக இருப்பதையும் காட்டியதற்காக" என வழங்கியது. இப்படம் பல திரைப்பட விழாக்களில் திரையிடப்பட்டது. இவர் வகுப்புவாத வன்முறை பற்றி *தி கனெக்ஷன்* என்ற திரைப்படத்தை எடுத்துள்ளார்.  

இராஜசிறீ விமர்சன ரீதியாகப் பாராட்டப்பட்ட அறிமுகமான *டிரஸ்ட் மீ*, அதிகம் விற்பனையான இந்திய சிக் லைட் நாவல் ஆகும். இது பாலிவுட், மும்பை திரைப்படத் துறையில் அமைக்கப்பட்டுள்ளது. மேலும் இது ஒரு *'மசாலா*<nowiki/>' பாலிவுட் படத்தின் கதை அமைப்பைப் பயன்படுத்துகிறது.  

இராஜசிறீ தற்போது இந்தியாவின் மும்பையில் வசித்து வருகிறார்.  

## மேலும் பார்க்கவும்

- இந்திய எழுத்தாளர்களின் பட்டியல்
# அபர்ணா வைதிக்



**அபர்ணா வைதிக்** (*Aparna Vaidik*)(பிறப்பு 22 செப்டம்பர்) என்பவர் இந்திய வரலாற்றாசிரியர், எழுத்தாளர் மற்றும் கல்வியாளர். இவரது சமீபத்திய புத்தகம் *மை சன் இன்கெரிடன்சு: ஏ சீக்கரட் கிஸ்டரி வர்லாறு ஆப் பிளட் ஜஸ்டிசு அண்ட் லைங்கிங்சு இன் இந்தியா (My Son's Inheritance: A Secret History of Blood Justice and Lynchings in India)* சனவரி 2020-ல் வெளியிடப்பட்டது. இது இந்தியாவில் நிலவும் உள்ளார்ந்த அமைதியான கலாச்சாரத்திற்குசவால் விடுகிறது.  

## ஆரம்ப கால வாழ்க்கை
அபர்ணா மத்திய பிரதேச மாநிலம் இந்தூரில் பிறந்தவர்.  

## எழுதுதல்
அபர்ணா வைதிக்கின் முதல் புத்தகம், *இம்பீரியல் அந்தமான்: காலனித்துவ சந்திப்பு மற்றும் தீவு வரலாறு*, பால்கிரேவ் மேக்மில்லனின் கேம்பிரிட்ஜ் இம்பீரியல் மற்றும் பிந்தைய காலனித்துவ ஆய்வுகள் தொடரின் ஒரு பகுதியாக இவர் வாசிங்டனில் உள்ள ஜார்ஜ்டவுன் பல்கலைக்கழகத்தில் வரலாற்றாசிரியராக இருந்தபோது வெளியிடப்பட்டது. இது அந்தமான் தீவுகளின் தண்டனை வரலாற்றை ஆராய்கிறது. இவரது இரண்டாவது புத்தகம், *மை சன் இன்கெரிடன்சு: ஏ சீக்கரட் கிஸ்டரி வர்லாறு ஆப் பிளட் ஜஸ்டிசு அண்ட் லைங்கிங்சு இன் இந்தியா*, பன்னாடுக் கவனத்தை ஈர்த்தது. இவரது அடுத்த புத்தகம், *வெயிட்டிங் பார் சுவராஜ்: இன்னர் லைவ்சு ஒஃப் இந்தியன் ரெவுலுசனரிசு (Waiting for Swaraj: Inner Lives of Indian Revolutionaries*) கேம்பிரிட்ஜ் பல்கலைக்கழக பதிப்பகம் மூலம் வெளியிடப்பட்டு 2021-ல் வெளிவந்தது. பிரித்தானிய இந்தியாவில் நடந்த இந்தியப் புரட்சியாளர்களின் புகழ்பெற்ற விசாரணை பற்றிய மற்றொரு புத்தகம், *ரெவுலசனரியிசு ஆன் டிரையல்:செடிசன், பீட்ரையல் அண்ட் மர்ட்ய்டாம் 2022 (Revolutionaries on Trial: Sedition, Betrayal and Martyrdom,* 2022) அலெப் என்பவரால் வெளியிடப்பட்டது.  

## தனிப்பட்ட வாழ்க்கை
அபர்ணா துடுப்பாட்ட பயிற்சியாளரை மணந்தார். இந்த இணையருக்கு இரு மகன்கள் உள்ளனர். இவர்கள் அனைவரும் தில்லியில் வசிக்கிறார்கள்.
# சரீபா விஜலிவாலா


**சரிபா விஜலிவாலா** (*Sharifa Vijaliwala*)(பிறப்பு 4 ஆகத்து 1962) என்பவர் இந்தியாவின் குசராத்தி மொழி எழுத்தாளர், விமர்சகர், மொழிபெயர்ப்பாளர் மற்றும் ஆசிரியர் ஆவார். இவர் குசராத்தி மொழியில் விமர்சனக் கட்டுரைகளின் தொகுப்பான *விபஜன்னி வியாதாவுக்கான* 2018 சாகித்திய அகாதமி விருதைப் பெற்றவர். மேலும் இவரது இலக்கியப் பணிக்காகப் பல குசராத்து சாகித்திய அகாதமி விருதுகளை வென்றுள்ளார்.  

## வாழ்க்கை
சரிபா விஜலிவாலா தனது பெற்றோரான காசம்பாய் மற்றும் அஜராபென் ஆகியோருக்கு மகளாக 1962ஆம் ஆண்டு ஆகத்து 4ஆம் தேதி பிறந்தார். இவர் இந்தியாவின் குஜராத்தின் பாவ்நகர் மாவட்டத்தில் உள்ள ஷிஹோர் என்ற இடத்தில் உள்ள அமர்கத் கிராமத்தினைச் சேர்ந்தவர். சரிபா இங்கு தனது ஆரம்பக் கல்வியை முடித்தார். 1978 மற்றும் 1981-ல் முறையே இடைநிலை மற்றும் உயர்நிலைப் வாரியத் தேர்வுகளில் தேர்ச்சி பெற்றார். 1985-ல், பரோடா மகாராஜா சாயாஜிராவ் பல்கலைக்கழகத்தில் தொழில்நுட்பம் மற்றும் பொறியியல் பிரிவில் இளநிலை மருந்தியல் பட்டம் பெற்றார். 2013 முதல், விஜிலிவாலா சூரத்தில் உள்ள வீர் நர்மத் தெற்கு குஜராத் பல்கலைக்கழகத்தில் குசராத்தி துறையில் பேராசிரியராகவும் தலைவராகவும் இருந்து வருகிறார்.  

## பணி
விஜிலிவாலா ஒரு மொழிபெயர்ப்பாளர், விமர்சகர் மற்றும் ஆசிரியர் ஆவார். 1988-ல் ஜோசப் மக்வானால் தொகுக்கப்பட்ட *பித்ருதர்பனில்* வெளியான "மாரா பாபு" என்ற தனது முதல் கட்டுரையை இவர் எழுதினார்.  

விஜிலிவாலா பல இலக்கியப் படைப்புகளை மொழிபெயர்த்துள்ளார். 1994-ல் மேற்கத்திய இலக்கியத்தின் சிறந்த சிறுகதைகளை மொழிபெயர்த்து இலக்கிய மொழிபெயர்ப்பைத் தொடங்கினார். *அனன்யா* (15 வெளிநாட்டுக் கதைகள்), *அனுசங்* (10 வெளிநாட்டுக் கதைகள்), *டிரான் கதா* (ஸ்டீபன் ஸ்வீக்கின் கதைகள்), *வச்சன்* (கன்னட வசனங்கள், இணை மொழிபெயர்ப்பாளர்), *காந்தி நி கேடி* (சர்ள பெனின் சுயசரிதையின் சுருக்கமான மொழிபெயர்ப்பு) ஆகியவை இவரது மொழிபெயர்ப்புகள். இந்தியப் பிரிவினையை அடிப்படையாகக் கொண்ட இலக்கிய மொழிபெயர்ப்பாளராக இவர் குறிப்பிடத்தக்க பங்களிப்பைச் செய்துள்ளார். *மன்டோ நி வர்தாவோ* (சாதத் ஹசன் மண்ட்டோவின் 22 உருது கதைகள்), *விபஜன் நி வர்தாவோ* (பிரிவினையை அடிப்படையாகக் கொண்ட இந்தியக் கதைகள்), *இன்டிசார் ஹுசைன் நி வர்தாவோ* (இந்திசர் உசைனின் 18 உருது கதைகள்) 1988-ல், இவர் பிரஞ்சிவன் அறக்கட்டளை பரிசை (மாநில அளவில்) பெற்றார். பல்கலைக்கழகத்தில் முதல் தரவரிசையைப் பெற்று, கந்தாவளைத் தங்கப் பதக்கத்துடன் முதுகலைப் பட்டப்படிப்பை முடித்தார். இவரது மொழிபெயர்ப்பிற்காக *Jene Lahor Nathi Joyu E Janmyo J Nathi* மற்றும் 2018ஆம் ஆண்டின் சாகித்திய அகாதமி விருது *விபஜன்னி வியாதாவிற்கு* வழங்கப்பட்டது. இந்தியப் பிரிவினையை அடிப்படையாகக் கொண்ட குசராத்தியின் விமர்சனக் கட்டுரைகளின் தொகுப்பு இதுவாகும். நவ்நீத் சமர்பன், பாரதிய வித்யா பவன் ஆகியோரால் சோஹம் விருது (2016) மற்றும் மஹுவாவின் சத்பவனா அறக்கட்டளையின் சத்பவனா புரஸ்கார் (2017) ஆகியவற்றையும் விஜிலிவாலா பெற்றுள்ளார்.  

## குறிப்பு
# ருச்சி சர்மா (பாடகர்)


**ருச்சி சர்மா** (பிறப்பு 21 மே 1992) ஹரியானாவிலுள்ள பிவானியைச் சேர்ந்த ஒரு இந்தியப் பாடகி ஆவார். 2008 ஆம் ஆண்டு ஷான் வடிவமைத்து, சாய் பாபா டெலிஃபிலிம்ஸ் தயாரித்த, ஸ்டார் பிளஸ் தொலைக்காட்சியில் ஒளிபரப்பப்பட்ட பாடகர்களைக் கண்டரியும் திறமை நிகழ்ச்சியில் ஸ்டார் இந்தியாவின் குரல் - 2ம் பாகம் இல் அரியானா மாநிலத்தை பிரதிநிதித்துவப்படுத்தியது குறிப்பிடத்தக்கது.  

## வரலாறு
அனில் சர்மா மற்றும் கீதா ஷர்மா ஆகியோருக்கு மகளாக ஹரியானா மாநிலம் பிவானியில் பிறந்தவர் ருச்சி . உத்தரபிரதேச மாநிலம் காஜியாபாத்தைச் சேர்ந்த இவரது பெற்றோர் பாரம்பரிய இசை மற்றும் பாடலில் மிகுந்த ஆர்வம் கொண்டவர்கள். எனவே தங்கள் மகளையும் சிறுவயதிலிருந்தே இசை மற்றும் பாடல் கற்றுக்கொள்ள ஊக்கப்படுத்தினர்.  

## இசை வாழ்க்கை
2007 ஆம் ஆண்டில், அமுல் இந்தியாவின் குரல் நட்சத்திரம்-சின்ன பாடகர்கள் முதல் பாகத்தில் முதலிருபது பேரில் ஒருவராக தேர்ந்தெடுக்கப்பட்டார். முதலிடத்திற்கு வரமுடியவில்லை என்றாலும், இந்நிகழ்ச்சி இவரது பாடல் திறமையை மென்மேலும் முன்னேற்றும் அளவிற்கு இசைவாழ்க்கையில் திருப்புமுனையாக அமைந்துள்ளது.  

மரியாதைக்குரிய படே உஸ்தாத் குலாம் முஸ்தபா கான் என்பவரிடம் இசையின் நுணுக்கங்களையும், பாடங்களையும் கற்றுள்ளார்.  

யுவ ரத்னா விருது பெற்றவரும், 2007 ம் ஆண்டில் பத்ம பூஷண் விருதுபெற்ற பண்டிதரான ராஜன் மிஸ்ராவின் மகனுமான ரித்தேஷ் மிஸ்ராவிடம் இவர் பாடல்களைப் பற்றியும் ராகங்களைப் பற்றியும் கற்றுள்ளார். இசை மற்றும் பாடல் இரண்டிலும் முறையாக கற்ற பின்னர், இவர்ர் பனாரஸ் குரல் கரானாவின் அதிபதிகளைப் போல கருதப்படும் பண்டிட்கள் ராஜன்-சாஜன் மிஸ்ராவுடன் இணைந்து பாடியுள்ளார்.மேலும் மும்பையில் ஹேமந்த் குமாரின் மருமகன் கௌதம் முகர்ஜியிடம் ஹிந்துஸ்தானி குரலிசைப் பாடம் படித்துள்ளதோடு மட்டுமல்லாமல், இந்திய பாரம்பரிய இசையிலும் சங்கீத் விசாரத்தை முடித்துள்ளார்.  

ருச்சி தனது முதல் படமான “ஹம் தோ அஞ்சானே” திரைப்படத்தில் “ரேஷம் சி” என்ற பாடலைப் பாடியுள்ளார்.
# திலோத்தமா மஜும்தார்


**திலோத்தோமா மஜும்தார்** இந்தியாவின் மேற்கு வங்காளத்தைச் சேர்ந்த பெங்காலி மொழி நாவலாசிரியரும் சிறுகதை எழுத்தாளரும் கவிஞரும், பாடலாசிரியரும் கட்டுரையாள<nowiki/>ருமாவார். பெரும்பாலும் அவரது படைப்புகள் பெங்காலி மொழியிலேயே எழுத்துப்பட்டுள்ளன.  

தேயிலை தோட்டங்ள் நிறைந்த மலைப்பிரேதேச வடக்கு வங்காளத்தில் பிறந்த இவர், அவரது குழந்தைப் பருவம் முழுவதையும் அங்கேயே கழித்துள்ளார். 1985 ஆம் ஆண்டு கல்லூரிப் படிப்பை கல்கத்தா பல்கலைக்கழகத்தில் இணைப்பு கல்லூரியாக உள்ள ஸ்காட்டிஷ் சர்ச் கல்லூரியில் கல்வி பயின்றுள்ளார்.. 1993 முதல் எழுதத் தொடங்கிய இவரின் முதல் கதையானது கலாச்சினியில் உள்ள 'உன்மேஷ்' (উন্মেষ) என்ற இதழில் வெளிவந்தது.  
## முக்கிய நாவல்கள்

- ஒ
- ஷாமுக்ககோல்
- மானுஷ் ஷாபகேர் கதை
- ஈஷ்பரேர் பாசா
- பசுதாரா
- அசோ செப்டெம்பர்
- அர்ஜுன் ஓ சார் கன்யா
- ராஜ்பாட்
- சாந்தேர் காயே சாந்தம்
- ஏகதாரா
- ஸாதாரண் முக
- தனேஷ் பாகிர் டோண்ட்
- நிர்ஜன் சரஸ்பதி
- அஜோ கன்யா
- ஜோனாகிரா
- ப்ரேதயோனி
- சாண்டு
- ஸ்பர்கேர் ஷேஷப்ராந்தே
- ரெஃப்
- ஜல் ஓ சுமுர் உபாக்கியன்
- அமிர்தானி
- ஜுமரா
- ப்யாம் ராஜாகுமார்
# நிலாஞ்சனா சர்க்கார்


**நிலாஞ்சனா சர்க்கார் அல்லது நீலஞ்சோனா சப்யசாச்சி தாக்கூர்** இந்தியாவின் மேற்கு வங்காளத்தைச் சேர்ந்த பிரபல பின்னணி பாடகராவார், 2009 ம் ஆண்டில் வெளியான பெங்காலித் திரைப்படமான ஹவுஸ்ஃபுல் பாடலுக்காக 57வது தேசிய திரைப்பட விருதுகள் (2009) நிகழ்ச்சியில் சிறந்த பெண் பின்னணிப் பாடகி விருதை பெற்றுள்ளார். முன்னதாக இவர் பல்வேறு விளம்பரப் பாடல்களையும் பாடியுள்ளார். இவர் தேசிய விருதை வென்ற *பிஷ்* என்ற பாடலை இவர் முக்கியப் பங்கு வகித்த *காயா* இசைக்குழு இயற்றியுள்ளது. திரைப்பட பின்னணிப் பாடகியாக மாறுவதற்கு முன்னரே இவர் 92.7 பிக் எஃப்எம் வானொலியில் தொகுப்பாளராக **ஆர்ஜே நீல்** என்றும் புகழ் பெற்றிருந்தார். அவரது வானொலி நிகழ்ச்சியான *ரேட்டர் ஓடிதி* ஒரு தசாப்தமாக ஒலிபரப்பப்பட்டுள்ளது.  

2 டிசம்பர் 2018 அன்று நிலாஞ்சனா, சப்யசாசி சக்ரவர்த்தி தாக்கூரை மணந்தார்.
# சாந்தினி கோவிந்தன்

**சாந்தினி கோவிந்தன்** (*Santhini Govindan*)(*நீ* குட்டி) ஆங்கிலத்தில் குழந்தை இலக்கியம் எழுதியவர். இவரது படைப்புகளில் கவிதைகள், படப் புத்தகங்கள் மற்றும் அனைத்து வயதினருக்கான சிறுகதைகளும் அடங்கும். சாந்தினியின் படைப்புகள் பல இந்திய மொழிகளில் மொழிபெயர்க்கப்பட்டுள்ளன. இந்தியா மற்றும் வெளிநாடுகளில் உள்ள குழந்தைகள் பத்திரிகைகள் மற்றும் தேசிய நாளிதழ்களில் வெளியிடப்பட்ட குழந்தைகளுக்கான கட்டுரைகள், கதைகள் மற்றும் அம்சங்களையும் இவர் எழுதியுள்ளார். கோவிந்தன் மும்பை மற்றும் பிற இந்திய நகரங்களில் உள்ள பள்ளிகளில் குழந்தைகளுக்கான பயிற்சிப் பட்டறைகளை நடத்தியுள்ளார், மேலும் மும்பை பல்கலைக்கழகத்தில் இளங்கலை மட்டத்தில் படைப்பு எழுத்துக்கள் குறித்து கற்பித்துள்ளார்.  

## ஆரம்ப வாழ்க்கை மற்றும் கல்வி
சாந்தினி கோவிந்தன், கலிபோர்னியாவின் சான் பிரான்சிஸ்கோவில், சாந்தா குட்டி மற்றும் மாதவன் குட்டி ஆகியோரின் மகளாகப் பிறந்தார்.  

சிறுகதை வடிவில் குழந்தைகளுக்கான வரலாற்றுப் புனைகதைகளை எழுதுவதற்காக 1996ஆம் ஆண்டு இந்திய அரசின் மனிதவள மேம்பாட்டு அமைச்சகம், கலாச்சாரத் துறையிடமிருந்து கோவிந்தனுக்கு இலக்கியத்தில் இரண்டு ஆண்டு இளநிலை நிதி உதவி வழங்கப்பட்டது. பின்னர் இவருக்கு அரசாங்கத்தின் கலாச்சாரத் துறையால் இலக்கியத்தில் இரண்டு ஆண்டு மூத்த ஆய்வாளர் நிதி உதவி வழங்கப்பட்டது. இந்தியாவின், "இந்தியாவில் ஆங்கிலத்தில் குழந்தைகள் இலக்கியம்" என்ற ஆராய்ச்சி திட்டத்தித்தினை இதன் மூலம் இவர் முடித்தார். சூலை 2001-ல், அமெரிக்காவில் நியூயார்க்கில் உள்ள சௌடௌகுவாவில் நடைபெற்ற வருடாந்திர சிறப்பம்சங்கள் அறக்கட்டளை எழுத்தாளர்கள் பட்டறையில் கலந்து கொள்ள அழைக்கப்பட்ட முதல் இந்திய எழுத்தாளர் ஆவார்.  

## தனிப்பட்ட வாழ்க்கை
சாந்தினி கே. எம்.கோவிந்தனை மணந்தார். இவர்களுக்கு ஒரு மகன் மற்றும் ஒரு மகள் உள்ளனர். மேலும் இவர் இந்தியாவில் மும்பையில் வசித்து வருகிறார்.
# உட்கருவமிலப்புரதம்

+ ஹிஸ்டோன் புரதங்களின் கலவையாகும்.]]  
**உட்கருவமிலப்புரதம்** (*Nucleoprotein*) என்பது கருவமிலங்களுடன் (டி. என். ஏ. அல்லது இரைபோ கருவமிலம் - ஆர். என். ஏ.) இணைந்த புரதங்கள் ஆகும். வழக்கமான கருவமில புரதங்களாக இரைபோசோம், நியூக்ளியோசோம்கள் மற்றும் தீநுண்மி உரை புரதங்கள் அடங்கும்.  

## அமைப்பு

உட்கருப்புரதம் நேர்மறை மின்னூட்டம் பெற்றவையாகச் செய்யப்படுகின்றன. இதன் மூலம் எதிர்மறையாக மின்னோட்டமுடைய உட்கரு அமில சங்கிலிகளுடன் தொடர்பு கொண்டு இணைப்பினை ஏற்படுத்துகிறது. பல உட்கருப்புரதங்களின் மூன்றாம் நிலை கட்டமைப்புகள் மற்றும் உயிரியல் செயல்பாடுகள் புரிந்து கொள்ளப்பட்டுள்ளது. உட்கரு புரத கட்டமைப்புகளைத் தீர்மானிப்பதற்கான முக்கியமான நுட்பங்கள் எக்சு-கதிர் விளிம்பு விளைவு, உட்கரு காந்த அதிர்வு மற்றும் தாழ்வெப்பநிலை மின்னணு நுண்ணோக்கி ஆகியவை அடங்கும்.  

### தீநுண்மி
தீநுண்மி மரபணுக்கள் (டி. என். ஏ. அல்லது ஆர். என். ஏ.) தீநுண்மி உரையினுள் மிகவும் இறுக்கமாக நிரம்பியுள்ளன. எனவே பல தீநுண்மி கருவமில புரதங்களின் ஒழுங்கமைக்கப்பட்ட தொகுப்பைக் காட்டிலும் இவற்றின் பிணைப்புத் தளங்களை உள்நோக்கிச் சுட்டிக்காட்டுகின்றன. கட்டமைப்பு ரீதியாக வகைப்படுத்தப்பட்ட தீநுண்மி கருவமில புதங்கள் இன்ஃப்ளூவென்சா, ரேபிசு, எபோலா, புன்யம்வேரா, சமல்லன்பெர்க், கொங்கோ ரத்தக்கசிவு காய்ச்சல், மற்றும் லஸ்ஸா ஆகியவை அடங்கும்.  

## டிஆக்சிரைபோ உட்கருப்புரதம்
டிஆக்சிரைபோ உட்கருப்புரதம் (டிஎன்பி) என்பது டி. என். ஏ. மற்றும் புரதத்தின் கூட்டமைப்பானது. முன்மாதிரி எடுத்துக்காட்டுகளாக *நியூக்ளியோசோம்கள்*, மெய்க்கருவுயிரி உயிரணுக்களின் உட்கருக்களில் உள்ள எட்டு இசுடோன் புரதங்களின் கொத்துக்களால் சுற்றப்பட்ட டி. என். ஏ. ஆனது குரோமாடினை உருவாக்குவதாகும். விந்தணு உருவாக்கத்தின் போது புரோட்டமைன்கள் இசுடோன்களை மாற்றுகின்றன.  

### செயல்பாடுகள்
மிகவும் பரவலான டிஆக்சிரைபோ உட்கருப்புரதம் நியூக்ளியோசோம்கள் ஆகும். இதன் கூறு உட்கரு டி. என். ஏ. ஆகும். டி. என். ஏ. வுடன் இணைந்த புரதங்கள் இசுடோன்கள் மற்றும் புரோட்டமைன்கள் ஆகும். இதன் விளைவாக உருவாகும் உட்கரு புரதங்கள் குரோமோசோம்களில் அமைந்துள்ளன. எனவே, முழு குரோமோசோமும், அதாவது மெய்க்கருவுயிரிகளில் உள்ள குரோமாடின் இத்தகைய உட்கருப்புரதங்களைக் கொண்டுள்ளது.  

மீயுயிரி உயிரணுக்களில், டி. என். ஏ. என்பது குரோமாட்டின் எனப்படும் அதிக அமுக்கப்பட்ட நியூக்ளியோபுரதங்கள் வளாகத்தில் உள்ள ஹிஸ்டோன் புரதங்களின் சம எடையுடன் தொடர்புடையது. இந்த வகையான வளாகத்தில் உள்ள டிஆக்ஸிரிபோநியூக்ளியோ புரதம் ஒரு பலதரப்பட்ட ஒழுங்குமுறை வளாகத்தை உருவாக்கத் தொடர்பு கொள்கிறது, இதில் இடைப்பட்ட டி. என். ஏ. வளையப்பட்டு அல்லது காயப்படுத்தப்படுகிறது. டிஆக்ஸிரிபோநியூக்ளியோபுரோட்டீன்கள் டி. என். ஏ பிரதி. மற்றும் படியெடுத்தலை ஒழுங்குபடுத்துவதில் பங்கேற்கின்றன.  

டிஆக்ஸிரிபோநியூக்ளியோ புரதங்கள் ஒத்த மறுஇணைவிலும் ஈடுபட்டுள்ளன. டி. என். ஏவை சரிசெய்வதற்கான ஒரு செயல்முறை கிட்டத்தட்ட பொதுவானதாகக் கொண்டுள்ளன. இந்தச் செயல்பாட்டின் மைய இடைநிலைப் படியானது, ஒரு டி. என். பி. இழையை உருவாக்குவதற்கு ஒற்றை-இழை டி. என். ஏவுடன் மறுஇணைவு புரதத்தின் பல நகல்களின் தொடர்பு ஆகும். இந்த செயல்பாட்டில் பயன்படுத்தப்படும் மறுஇணைவு நொதி ஆர்க்கியா (ரேடா மறுஇணைவு நொதி), பாக்டீரியா (ரெக்கா மறுஇணைவு நொதி) மற்றும் காடியிலிருந்து மனிதர்களுக்கு (ரேட்51 மற்றும் டிஎம்சி1 மறுஇணைவு நொதி) யூகாரியோட்கள் மூலம் உற்பத்தி செய்யப்படுகின்றன.
# கம்நுங் கிகோய் லௌவொன்பி



**கம்நுங் கிகோய் லௌவொன்பி** என்பது ஒரு முதன்மையான  மெய்டேய் புராணங்களிலும் மதத்திலும் உள்ள தெய்வம். மரணத்தின் தெய்வீக பெண் உருவமாவார். மக்கள் இறந்தபின் அவர்களின் ஆன்மாக்களை நரகத்திற்குக் கொண்டு செல்கிறார். எந்த ஆன்மாவும் அவருடன் செல்ல விரும்பவில்லை என்றால், அவர் தனது நடத்தைக்கு உடன்படுவதற்கு ஒரு தவறான மந்திர பழத்தை வழங்குவார். அப்பழத்தை உண்பதால் ஆன்மாவுக்குப் பிடித்த ஒரு நபராக, குறிப்பாக தாயின்தோற்றத்தில் தன்னை மாற்றிக்கொண்டு, வற்புறுத்தவும் செய்வார். எந்த வகையிலும், இறந்தவர்களின் ஆன்மாக்களை நரகத்திற்குக் கொண்டு வருவார். அவ தொங்கலேலின் மனைவி, மரணத்தின் கடவுள் மற்றும் பாதாள உலகத்தை ஆள்பவராவார். அவள் சலைலென் சிதாபாவின் உடலிலிருந்தே படைக்கப்பட்டதாகக் கூறப்படுகிறது.  

## மேலும் பார்க்கவும்

- தொங்கலென்
- லைகுரெம்பி
# லலிதா வகில்



**லலிதா வகில்** (Lalita Vakil), ஒரு இந்திய சித்திரத்தையல் கலைஞர் ஆவார், அவர் இமாச்சலப் பிரதேசத்தில் உள்ள சம்பா மாவட்டத்தைச் சேர்ந்த பாரம்பரிய கைக்குட்டை சித்திரக் கலை வடிவமான சம்பா ரூமலைப் பாதுகாத்தல் மற்றும் மேம்படுத்துவதில் இவர் செய்த பங்களிப்புகளுக்காக அறியப்படுகிறார்.  

கலைத் துறையில் இவர் ஆற்றிய பங்களிப்பிற்காக 2022 ஆம் ஆண்டில் இந்திய அரசால் பத்மசிறீ விருது வழங்கப்பட்டது. 2018 இல் நாரி சக்தி விருது விருதையும் பெற்றார்  

## வாழ்க்கை
லலிதா வகிலுக்கு பதினைந்து வயதில் திருமணம் நடந்தது. இவரது மாமனார் சம்பா ரூமலுக்கான வடிவமைப்புகளை உருவாக்குவதில் இவரது திறமையை அங்கீகரித்தார். உள்ளூர் பெண்கள் மற்றும் மாவட்ட அளவிற்கு மேலாகவும் உள்ள பெண்களுக்கு இந்தக் கலையை கற்றுக்கொள்வதில் பயிற்சி அளிக்க இவரை மேலும் ஊக்கப்படுத்தினார்.  

## தொழில்
கடந்த ஐம்பது ஆண்டுகளாக, லலிதா வகில், சித்திரக்கலையான சம்பா ரூமலின் முன்னேற்றம் மற்றும் பாதுகாப்பிற்காக உழைத்து வருகிறார். இவர் தனது படைப்புகளை காட்சிப்படுத்தவும், பாரம்பரிய சித்திரக்கலைக்கான பட்டறைகளை நடத்தவும் இந்தியாவிலும் வெளிநாடுகளிலும் விரிவாகப் பயணம் செய்துள்ளார்.  

வகில் அடிக்கடி சம்பா ரூமலின் வடிவமைப்புகளை பரிசோதித்து மாற்றி அமைத்துள்ளார். கைக்குட்டையின் பெரிய துண்டுகளை உருவாக்க சித்திரக்கலையில் பட்டுத்துணியை அறிமுகப்படுத்திய முதல் பெண்மணி இவர்தான் என்று குறிப்பிடப்படுகிறார். மேலும், புடவைகள், சால்வைகள், துப்பட்டாக்கள் மற்றும் ஸ்டோல்களுக்கான மாதிரிகளையும் பல பேனல் செட்களையும் உருவாக்கியுள்ளார்.  

## விருதுகள்
இந்தியக் குடியரசுத் தலைவர் ராம்நாத் கோவிந்த் வழங்குகிறார்.]]  

- 2009 - ஷில்ப் குரு
- 2017 - நாரி சக்தி விருது
- 2022 - பத்மசிறீ போன்றவை இவர் பெற்றுள்ள விருதுகளாகும்.
# சோபியா முஸ்தபா

**சோபியா முஸ்தபா** (1922 &ndash; 1 செப்டம்பர் 2005) இந்தியாவின்காஷ்மீரி வம்சாவளியைச் சேர்ந்த எழுத்தாளரும் அரசியல்வாதியுமாவார்.  

## வாழ்க்கை
சோபியா முஸ்தபா, 1922 ம் ஆண்டு இந்தியாவின் காஷ்மீரில் பிறந்தார், கென்யாவின் நைரோபியில் தான் வளர்ந்தும், படித்தும் உள்ளார். அங்கேயே அப்துல்லா முஸ்தபா என்ற வழக்கறிஞரை மணந்த சோபியா, தனது கணவருடன் 1948 ம் ஆண்டில் தங்கனியகாவில் இல்ல அருஷா என்ற இடத்திற்கு (இப்போது தன்சானியா என்று அழைக்கப்படுகிறது) குடிபெயர்ந்தார்.பின்னர் தம்பதியினர் தாருஸ் சலாமுக்கு இடம்பெயர்ந்தனர். நாட்டின் சுதந்திரத்திற்காக ஜூலியஸ் நைரேருடன் இணைந்து இத்தம்பதியர் போராடியுள்ளனர். 1958 ஆம் ஆண்டில், தேர்ந்தெடுக்கப்பட்ட நாடாளுமன்ற உறுப்பினராக அருஷா மாவட்டத்திற்கான தங்கனியகாவின் சட்ட மேலவைக்கு சிறிது காலம் சோபியா பணியாற்றியுள்ளார். அவர் நாட்டின் பாராளுமன்றத்தில் (நாடு பின்னர் தான்சானியா ஆனது) 1965 ஆம் ஆண்டில் அவரது கணவர் திரும்ப அழைக்கப்படும் வரை பணியாற்றியுள்ளார்கள்.  

ஆப்பிரிக்க கண்டத்தின் ஆரம்பகால வெள்ளையர் அல்லாத பெண் சட்டமன்ற உறுப்பினர்களில் சோபியாவும் ஒருவரே. மாபெல் டவ் டான்குவா (கோல்ட் கோஸ்ட், 1954), செனெடு கெப்ரு (எத்தியோப்பியா, 1957) மற்றும் எல்லா கோப்லோ குலாமா (சியரா லியோன், 1957) ஆகியோர் சோபியாவுடன் பட்டியலில் உள்ள வெள்ளையர் அல்லாத நாடாளுமன்ற சிறிய எண்ணிக்கையிலான முன்னோடிகளாவர்.  

1961 ம் ஆண்டில், ஆப்பிரிக்காவின் மிகவும் மரியாதைக்குரிய மற்றும் நேசத்துக்குரிய தலைவர்களில் ஒருவரான ஜூலியஸ் நைரேரே உட்பட, தான்சானியாவின் புதிய தேசத்தை வடிவமைக்க உதவிய முதல் தலைமுறை அரசியல்வாதிகள், தான்சானியாவின் ஆரம்ப ஆண்டுகளின் பெண்ணிய வாசிப்புகள் மற்றும் சோபியா முஸ்தபாவின் தனிப்பட்ட விவரங்களுடன் இணைந்த அசாதாரண சுயசரிதை நினைவுக்குறிப்புகள் ***தி டாங்கனியகா வே** என்ற பெயரில்* வெளியிடப்பட்டுள்ளது. இந்திய சுதந்திரத்தின் உணர்ச்சிக் கொந்தளிப்பு, ஆப்பிரிக்காவில் மாற்றப்பட்ட வளர்ப்பு மற்றும் ஒரு பாகிஸ்தானிய உறவினருடன் திணிக்கப்பட்ட திருமணத்தை அனுபவித்து உயிர் பிழைத்த நூரின் என்ற முஸ்லீம் பெண்ணின் கதையாகும்.
# Module:Check for deprecated parameters

-- This module may be used to compare the arguments passed to the parent  
-- with a list of arguments, returning a specified result if an argument is  
-- on the list  
local p = {}  

local function trim(s)  
return s:match('^%s*(.-)%s*$')  
end  

local function isnotempty(s)  
return s and trim(s) ~= ''  
end  

function p.check  
-- create the table of deprecated values and their matching new value  
local args = .args  
local dep_values = {}  
for k, v in pairs(args) do  
if k == 'ignoreblank' or k == 'preview' or k == 'deprecated' then else  
dep_values[k] = v  
end  
end  

-- loop over the parent args and see if any are deprecated  
local values = {}  
local ignoreblank = isnotempty(.args['ignoreblank'])  
local pargs = :getParent.args  
for k, v in pairs(pargs) do  
if ignoreblank then  
if dep_values[k] and v~='' then  
table.insert(values, k)  
end  
else  
if dep_values[k] then  
table.insert(values, k)  
end  
end  
end  

-- add results to the output tables  
local res = {}  
if #values > 0 then  
local preview = .args['preview'] or  
'Page using '..:getParent:getTitle..' with deprecated parameter _VALUE_'  
if isnotempty(preview) then  
preview = require('Module:If preview')._warning({  
preview  
})  
end  
-- Kind of dangerous to trust that this is never nil, but I guess it's  
-- preferable to display that the use of the module is broken rather than  
-- have some sort of tracking category for pages which have an unknown  
-- parent tracking template.  
local category = .args['category']  
for k, v in pairs(values) do  
local c = category:gsub('_VALUE_', v)  
table.insert(res, c)  
if v == '' then  
-- Fix odd bug for | = which gets stripped to the empty string  
-- and breaks category links  
v = ' '  
end  
local p = preview:gsub(  
'_VALUE_',  
'"'..v..'". Replace with "'..dep_values[v]..'".'  
table.insert(res, p )  
end  
end  

return table.concat(res)  
end  

return p
# Module:If preview/configuration

---
We perform the actual check for whether this is a preview here since  
preprocessing is relatively expensive.  

local = mw.getCurrentFrame  

local function is_preview  
local revision_id = :preprocess('')  
-- is usually the empty string when previewed.  
-- I don't know why we're checking for nil but hey, maybe someday things  
-- would have broken  
return revision_id == nil or revision_id == ''  
end  

local function templatestyles  
return :extensionTag{  
name = 'templatestyles', args = { src = 'Module:If preview/styles.css' }  
}  
end  

return {  
preview = is_preview,  
templatestyles = templatestyles,  
warning_infrastructure = '%s<div><strong>Preview warning:</strong> %s</div>',  
missing_warning = 'The template has no warning text. Please add a warning.'  
}
# Module:If preview/styles.css

/* */  
.preview-warning {  
font-style: italic;  
/* @noflip */  
padding-: 1.6em;  
margin-bottom: 0.5em;  
color: red;  
}  

/* The templatestyles element inserts a link element before hatnotes.  
- TODO: Remove link if/when WMF resolves T200206 */
.preview-warning + link + .preview-warning {  
margin-top: -0.5em;  
}
# ரேஷ்மி ராவ்



**ரேஷ்மி ஆர். ராவ்**, அல்லது **ஆர் ஜே ரேபிட் ரேஷ்மி** என்றும் அழைக்கப்படும் இவர் பெங்களூரைச் சேர்ந்த ஒரு இந்திய வானொலி பிரபலமும், பாடகியும், கன்னட நடிகையுமாவார். இவர் வானொலி அலைவரிசைகளிலும், தொலைக்காட்சி நிகழ்ச்சிகளிலும் தொகுப்பாளராகப் பணியாற்றியுள்ளார். இவர் யதார்த்த தொலைக்காட்சி நிகழ்ச்சியான *நடன நட்சத்திரம்* என்பதில் போட்டியாளராக பங்கேற்றார். ஆனால் வெற்றிபெறவில்லை. *டீல் ராஜா* என்ற கன்னட படத்துக்காக ஒரு பாடலையும் பாடியுள்ளார். மேலும் மற்றுமொரு யதார்த்த பொழுதுபோக்கு நிகழ்ச்சியான பிக் பாஸ் கன்னடத்தில் (சீசன் 6) கலந்துகொண்டுள்ளார்.  

தற்போது ரேஷ்மி, 92.7 பிக் எப் எம்மில் தொகுப்பாளராக பணியாற்றிவருகிறார். மேலும் தனியாக யூடியூப் காணொளிகளையும் பதிவேற்றி வருகிறார்.  

## விருதுகள்

- IRF- இந்திய வானொலி மன்றத்தின் சிறந்த நிகழ்ச்சியான "ரெட்ரோ சவாரி" 2017க்கான வெள்ளி வென்றுள்ளார்/
- IRF- இந்திய வானொலி மன்றத்தின் சிறந்த நிகழ்ச்சியான "ரெட்ரோ சவாரி" 2016க்கான வெள்ளி வென்றுள்ளார்.
- ஆர்யபட்டா விருது - 2016 ஆம் ஆண்டின் வானொலி தொகுப்பாளர்.
- ஊடக விருதுகள் - 2016 ஆம் ஆண்டின் சிறந்த வானொலி தொகுப்பாளர்.
# சாரா மேரி டெய்லர்



**சாரா மேரி டெய்லர்** (ஆகஸ்ட் 12, 1916 - 2000) மிசிசிப்பியைச் சேர்ந்த ஒரு ஆப்பிரிக்க அமெரிக்க கம்பளித் தயாரிப்பாளர் ஆவார். அவருடைய பணி 1970களில் கவனத்தை ஈர்த்தது.  

## வாழ்க்கை
கம்சாரா மேரி டெய்லர் ஆகஸ்ட் 12, 1916 அன்று மிசிசிப்பியின் ஆண்டிங் நகரில் பிறந்தார். அவர் இளமையாக இருந்தபோது அவரது தாயார் பேர்லி போஸியிடம் கம்பளி நெய்தலைக் கற்றுக்கொண்டார். அவர் மிசிசிப்பி ஆற்றங்கரையில் உள்ள தோட்டங்களில் வசித்து வந்தார். மேலும் அவர் வீட்டுப் பணிப்பெண்ணாகவும், சமையல்காரராகவும், வயல்வெளியில் உதவியாளராகவும் பணியாற்றினார். அவரது வாழ்க்கையின் பிற்பகுதியில், டெய்லர் உடல்நலக்குறைவு காரணமாக ஓய்வு பெற வேண்டிய கட்டாயம் ஏற்பட்டது. பின்னர் அவர் கம்பளி தயாரிப்பு மூலம் வருமானம் ஈட்டினார். ஆடைகளைப் பயன்படுத்தி ஒட்டுக் கம்பளிகளை உருவாக்கினார். 1970 களில் மிசிசிப்பி பல்கலைக்கழக பேராசிரியர்களின் கல்வி ஆர்வத்திற்கு பெகோலியா வார்னரின் கம்பளிகள் பேசுபொருளாக இருந்ததைக் கண்ட பிறகு டெய்லர் தனது கம்பளித் தயாரிப்பில் அதிக ஆர்வத்தைப் பெற்றார்.  

டெய்லர் மற்றும் அவரது தாயார் இருவரும் கம்பளி மற்றும் தலையணை வடிவமைப்புகளை உருவாக்கினர். அதில் சிவப்பு *வோடுன்* பொம்மை போன்ற உருவங்கள் பயன்படுத்தப்பட்டன. அவரது கடல்கன்னி கம்பளி (முன்னர் *முயல்* என்று அழைக்கப்பட்டது) மோஜோ கையை தூண்டுகிறது. சிவப்புச் சதுரங்கள் மற்றும் வோடோ உருவங்களை ஒட்டிய நீல நிற கைகளைக் கொண்டுள்ளது. கலை வரலாற்றாசிரியர் மவுட் சவுத்வெல் வால்மனின் கூற்றுப்படி, டெய்லர் "கை உருவத்தின் குறியீட்டு அர்த்தங்கள் மற்றும் அழகியல் குணங்களில் விளையாடும் ஏராளமான கம்பளிகளை உருவாக்கியுள்ளார்." டெய்லரின் குறுக்குக் கம்பளி, கொங்கோ மத அடையாளமான காங்கோ காஸ்மோகிராமின் தொடர்ச்சியைக் குறிக்கலாம் என்று வால்மேன் எழுதுகிறார். டெய்லரின் கம்பளிகள் பொருத்தமற்ற மற்றும் எதிர்மோதும் வண்ண கலவைகளையும் பயன்படுத்துகின்றன. *தி கலர் பர்ப்பிள்* படத்திற்காக ஒரு கைக்கம்பளி தயாரிக்க டெய்லர் நியமிக்கப்பட்டார். இந்த கம்பளி மற்றும் வார்த்தைகளை உள்ளடக்கிய கம்பளிகள் ஆகிய இரண்டும் ஆப்பிரிக்க அமெரிக்க கம்பளியின் எல்லா கிங் டோரே சேகரிப்பின் ஒரு பகுதியாகும்.  

டெய்லர் ஐந்து முறை திருமணம் செய்து கொண்டார், அவருக்கு வில்லி என்ற ஒரு குழந்தை பிறந்து ஜூலை 10, 2000 இல் இறந்தார்.  

டெய்லரின் கம்பளிகள் நேபர்வில், இல்லினாய்ஸ், சாண்டா ஃபே, நியூ மெக்ஸிகோ, பிலடெல்பியா, பென்சில்வேனியா, மற்றம் மற்ற அமெரிக்க நகரங்களிலும் காட்சிப்படுத்தப்பட்டுள்ளன. மர்லின் நெல்சன் அவருக்காக "தி செஞ்சுரி க்வில்ட்" என்ற கவிதையை எழுதினார்.
# ஜனனி பரத்வாஜ்



**ஜனனி பரத்வாஜ்**, இந்தியாவின் தமிழ்நாட்டைச் சேர்ந்த திரைப்பட பின்னணிப் பாடகி ஆவார். பெரும்பாலும் தமிழ் மற்றும் தெலுங்கு மொழி திரைப்படங்களில் பாடியுள்ள இவர், இசை அமைப்பாளர் பரத்வாஜின் மகளாவார்.  

## திரைப்பட துறை
இந்தியாவின் பெங்களூரு நகரத்தில் 1989 ம் ஆண்டு ஜூன் 30 ம் தேதி பிறந்த ஜனனி, பத்தாம் வகுப்பு படிக்கும் போதே அய்யா என்ற தமிழ்த் திரைப்படத்தின் *அத்திரி பத்திரி* பாடலுடன் தொழில்முறை பின்னணிப் பாடகியாக அறிமுகமானார். இந்தப் படத்தில் நடிகை நயன்தாராவின் தனி அறிமுகப் பாடலாக இது கூறப்பட்டு, பெரும் வெற்றி பெற்றது. இதைத் தொடர்ந்து மாதவன் நடித்த ப்ரியசகி படத்தில் பாடகர் ஹரிஷ் ராகவேந்திராவுடன் இணைந்து அவரால், இரண்டாவது பாடலான *கண்களினால்* பாடப்பட்டது. தொடர்ந்து பதினைந்துக்கும் மேற்பட்ட படங்களில் பல்வேறு பாடல்களைப் பாடியுள்ள இவர், அவரது தந்தையின் இசையில், பல்வேறு வெற்றிகரமான பாடல்களைப் பாடியுள்ளார். அஜீத் குமார் நடித்த அசல் படத்தில் முகேஷுடன் இவர் பாடிய *தொட்டடைங்* பாடல் பெருமளவில் வெற்றிபெற்றுள்ளது.  

### இசைப் பதிவுகளுக்கான பட்டியல்
ஜனனி, பதினைந்துக்கும் மேற்பட்ட படங்களில் பல்வேறு பாடல்களைப் பாடியுள்ளார்.  
| "அத்திரி பத்திரி" | *அய்யா* |  |
| --- | --- | --- |
| "கண்களினால்" | *பிரியசகி* |  |
| "நீ வேண்டும்" | *குண்டக்கா மண்டக்கா* |  |
| "நண்பா நன்பா" | *பிப்ரவரி 14 (திரைப்படம்)* |  |
| "அரேபியா" | *இதய திருடன்* |  |
| "எத்தனை வருஷம்" | *ஜாம்பவான்* |  |
| "முதல் முதலை" | *வட்டரம்* |  |
| "இந்த நிமிதம்" | பள்ளிக்கூடம் |  |
| "கோலாட்டம்" | *வல்லமை தாராயோ* |  |
| "எங்களுக்கு" | *ஒன்பது ரூபாய் நோட்டு* |  |
| "அச்சம் வேகம்" | *சொல்ல சொல்ல இனிக்கும்* |  |
| "தொட்டடைங்" | *அசல்* |  |
| "அழகழகே" | *களவாடிய பொழுதுகள்* |  |
| "தண்ணிக்குள்ள தே பிடிச்சதென்னவோ" | *நந்தி* | } |
# சுஜாதா மோகன் (மருத்துவர்)



**சுஜாதா மோகன்** ஒரு இந்திய கண் மருத்துவர் ஆவார். இவர் சென்னையில் வசிக்கிறார், மேலும் இவர் சென்னை பிராந்தியத்தில் இலவச கண் சிகிச்சை வழங்கும் பரோபகாரப் பணிக்காக நாரி சக்தி புரஸ்கார் விருதுடன் அங்கீகரிக்கப்பட்டுள்ளார்.  

## வாழ்க்கை
சுஜாதா மோகன் இந்தியாவில் சென்னையில் உள்ள சங்கர நேத்ராலயா என்ற கண் மருத்துவமனையில் படித்தார். அங்கு இவர் தனது வருங்கால கணவரை 1986 இல் சந்தித்தார், அடுத்த ஆண்டு இவர்கள் திருமணம் செய்து கொண்டனர்.  

இவர், ராஜன் கண் பராமரிப்பு மருத்துவமனையின் நிர்வாக மருத்துவ இயக்குநராக உள்ளார். தென்னிந்தியாவில் பார்வையை மேம்படுத்தக்கூடிய செயல்பாடுகளை வழங்குவதை நோக்கமாகக் கொண்ட சென்னை விஷன் அறக்கட்டளை என்ற தொண்டுப் பிரிவை இந்த மருத்துவமனை கொண்டுள்ளது. காஞ்சிபுரம், திருவள்ளூர், திருவண்ணாமலை, வேலூர் மற்றும் விழுப்புரம் உள்ளிட்ட சென்னையில் உள்ள 150 கிலோமீட்டர் (93 மை) தொலைவில் 3,500 கண் பரிசோதனை செயல்பாடுகளை இந்த அறக்கட்டளை உருவாக்கியுள்ளது. இவர்கள் ஒரு மில்லியன் மக்களின் கண்களைச் சோதித்துள்ளனர், இதன் விளைவாக 100,000 கண்புரை அறுவை சிகிச்சைகள், 7,000 கார்னியல் மாற்று அறுவை சிகிச்சைகள் மற்றும் 300,000 ஜோடி கண்ணாடிகள் வழங்கப்பட்டுள்ளன. கண்புரை அறுவை சிகிச்சையில் நோயாளியின் கண்களுக்குள் லென்ஸ் பொருத்தப்பட்டு நோயாளிகளுக்கு எந்த கட்டணமும் இல்லாமல் இந்த சேவை வழங்கப்பட்டுள்ளது. கார்னியல் கண் மாற்று அறுவை சிகிச்சைக்கு நிதியுதவி செய்த ரோட்டரி கிளப்பின் உதவியுடன் இது அடையப்பட்டது.  

சுஜாதா மோகனுக்கு, மார்ச் 8, 2019 அன்று நாரி சக்தி புரஸ்கார் விருது வழங்கப்பட்டது. 2018 ஆம் ஆண்டிற்கான விருது சர்வதேச மகளிர் தினத்தன்று இந்திய ஜனாதிபதியால் ஜனாதிபதி மாளிகையில் இவருக்கு வழங்கப்பட்டது.  

## தனிப்பட்ட வாழ்க்கை
ஜனவரி 26, 1987 இல் இவர்களது பெற்றோரை சந்திப்பதற்கு முன்பு சில முறை சந்தித்தனர். இவர்கள் பெற்றோரின் ஒப்புதல் பெற்றதும் ஆகஸ்ட் 19, 1987 இல் திருமணம் செய்து கொண்டனர். இவர்களுக்கு இரண்டு மகள்கள் உள்ளனர்.
# நவரத்ரா அகண்ட ஜோதி

'' தட்டில் ஜோதி]]  
**நவராத்ரா அகண்ட ஜோதி** (*Navratra Akhand Jyoti*)(தடையற்ற சுடர், அகண்ட ஜோதி, ஜோத், ஜோதி, மாதா கி ஜோதி) தெய்வீக தேவியின் (துர்கா) நினைவாக நவராத்திரி திருவிழாவில் 9-10 நாட்கள் தொடர்ந்து எரியும் எண்ணெய் விளக்கு என்பதாகும். ஜோதி என்பது பூஜையின் இன்றியமையாத பகுதியாகும், குறிப்பாக ஆர்த்தியில் (இந்து மதம்).  

## ஜோதி

ஜோதி என்பது பஞ்சு திரிகள் மற்றும் நெய் அல்லது கடுகு எண்ணெய்யால் ஏற்றப்படும் ஒரு புனித சுடர். இது இந்துக்கள் தெய்வங்களுக்கு அர்ப்பணிக்கும் பக்தி வழிபாடு ஆகும். ஜோதி என்பது தெய்வீக ஒளியின் பிரதிநிதித்துவம். ஜோதி இந்து தெய்வமான துர்கையின் சக்தி வடிவமாகும்.  

## அகண்ட ஜோதி
அகண்ட ஜோதி என்றால் எந்த தடங்கலும் இல்லாமல் எரியும் சுடரைக் குறிக்கும். சில சடங்குகளைப் பின்பற்றி எல்லா நேரங்களிலும் ஜோதி எரிகிறது. உதாரணமாக வேதங்களில் கூறப்பட்டுள்ளது  

*நெய்யுடன் கூடிய தியாவை அம்மனின் வலது புறத்திலும், எண்ணெய் தீட்டிய தியாவை இடது புறத்திலும் வைக்க வேண்டும்*.  

## மற்றவைகள்
பீகாரில் 100 ஆண்டுகளுக்கும் மேலாகத் தொடர்ந்து ஜோதி எரிந்து வரும் துர்க்கை கோவில் உள்ளது.  

மாதா துர்க்கையின் ஜாக்ரனுக்காக ஜ்வாலா ஜி கோவிலிலிருந்து ஜோதியைக் கொண்டு வரும் பாரம்பரியம் உள்ளது.  

## மேலும் பார்க்கவும்

- பூஜை (இந்து மதம்)
- ஆரத்தி (இந்து மதம்)
- நவராத்திரி
- அக்னி
# பிரிஜ் மகோத்சவம்


**பிரிஜ் மகோத்சவம்** (*Brij Mahotsav*) என்பது பால்குனின் சுக்ல பக்ஷத்தில் மூன்று நாட்கள் கொண்டாடப்படும் ஒரு திருவிழா ஆகும். இது மார்ச் மாதத்தில் இராசத்தானின் பரத்பூர் மாவட்டத்தில் அமைந்துள்ள பிரிஜ் பகுதியில் கொண்டாடப்படுகிறது. பகவான் கிருட்டிணரின் நினைவாக நடைபெறும் இந்த திருவிழா, உற்சாகம் மற்றும் ஆர்வத்தால் குறிக்கப்படுகிறது. கிராமவாசிகள், பலவண்ண உடையில், ராசலீலா நடனம் (ராதா மற்றும் கிருட்டிணரின் அழியாத காதல் கதையைச் சித்தரிக்கும் நடனம்) பாடி விளையாடுவதைக் காணலாம். ஹோலி பண்டிகையை முன்னிட்டு நடைபெறும் இந்த திருவிழாவில் பாரத்பூர் முழுவதும் நாட்டுப்புற மெல்லிசைகள் ஒலிக்கிறது.  

## வரலாறு மற்றும் இடம்
பரத்பூர் கிருட்டிணரின் பிறந்த இடமான பிரஜ் பூமிக்கு அருகில் உள்ளது. கிருட்டிணர் தனது குழந்தைப் பருவத்தை இங்குக் கழித்தார். கிருட்டிணரின் வாழ்க்கையைச் சித்தரிக்கும் ராஸ் லீலா, இந்த சந்தர்ப்பத்திற்காக ராய் சமூகத்தால் தேர்ந்தெடுக்கப்பட்ட நிபுணர்களால் நிகழ்த்தப்படுகிறது. பாரத்பூர் தில்லி, ஜெய்ப்பூர், ஆக்ரா மற்றும் வட இந்தியாவின் பிற நகரங்கள் மற்றும் நகரங்களுடன் சாலை மற்றும் ரயில் மூலம் நன்கு இணைக்கப்பட்டுள்ளது. பாரத்பூர் தில்லி - மும்பை பிரதான இரயில் பாதையில் அமைந்துள்ளது மற்றும் தேசிய நெடுஞ்சாலை எண். 11. அருகிலுள்ள வானூர்தி நிலையம் ஆக்ராவில் உள்ளது (56 கி.மீ.).
# சினேகலதா நாத்


**சினேகலதா நாத்** (*Snehlata Nath*) (பிறப்பு: டிசம்பர் 27, 1965) நீலமலையில் பணியாற்றியதற்காக அறியப்பட்ட ஒரு இந்திய ஆர்வலர் ஆவார். இவர் ஜம்னாலால் பஜாஜ் விருது மற்றும் நாரி சக்தி விருது ஆகியவற்றைப் பெற்றுள்ளார்.  

## வாழ்க்கை
சினேகலதா நாத் 1965 இல் பிறந்தார் இந்த அறக்கட்டளை வறுமையை சமாளிக்க முடிவு செய்தது. குறிப்பாக, நீலமலை மக்களின் வாழ்வாதார மேம்பாடு பற்றி ஒரு தெளிவான இலக்கை நிர்ணயித்து செயல்பட இருந்தனர். இந்த அமைப்பின் நிர்வாக இயக்குநராக இவர் டெல்லியிலிருந்து செயல்பட முயற்சித்திருக்கலாம், ஆனால் மக்களுடன் நெருக்கமாக இருக்க வேண்டும் என்ற காரணத்தினால் அறக்கட்டளையை கோத்தகிரியில் நிறுவினார்.  

2013 ஆம் ஆண்டில், "கிராம வளர்ச்சிக்கான அறிவியல் மற்றும் தொழில்நுட்பத்தின் பயன்பாட்டில் சிறந்த பங்களிப்பிற்காக" 2013 இல் இவருக்கு ஜம்னாலால் பஜாஜ் விருது வழங்கப்பட்டது. இந்த விருதை இந்தியக் குடியரசுத் தலைவர் பிரணப் முகர்ஜி வழங்கினார்.
# சோகினி மிஸ்ரா

**சோகினி மிஸ்ரா** இந்தியாவின் மும்பையைச் சேர்ந்த இந்தி திரையுலக பின்னணிப் பாடகியாவார். ஒடிசா மாநிலம் கட்டாக்கைப் பூர்விகமாகக் கொண்டுள்ள இவர், சோனி டிவியின் யதார்த்த நிகழ்ச்சியான இந்தியாவின் ஆதர்சம் ஆறாம் பாகம் (2012) மூலமாக கண்டறியப்பட்ட திறைமைசாலியாவார். அந்த நிகழ்ச்சியில் முதலாவதாக வந்த ஆறு பேரில் இவரும் ஒருவர்.  

மிஸ்ரா, கட்டக்கில் உள்ள அகில இந்திய வானொலியில் அங்கீகரிக்கப்பட்ட கலைஞர் (பி உயர் தரம் என்ற பிரிவில்), மேலும் அவர் பண்டிட் தேவேந்திர நாராயண் சதபதியின் கீழ் இந்துஸ்தானி பாரம்பரிய குரலிசையிலும் பயிற்சி பெற்றவர். எல்லாவிதமான இசைவகைகளிலும் பாடல்களையும் பாடக்கூடியவர் என்றாலும் அவருடைய பலம் பாரம்பரிய இசை தான் என்பது குறிப்பிடத்தக்கது. ஒடியா, ஹிந்தி மற்றும் பெங்காலி ஆகிய மொழிகளில் பல்வேறு பாடல்களைப் பாடியுள்ளார். சோகினி ஒடியாவை பூர்விகமாகக் கொண்டுள்ளவர் என்பதால் அங்குள்ள கலை, திரைப்படத் துறை மற்றும் பொதுமக்களிடையே மிகவும் பிரபலமாக அறியப்பட்டுள்ளார். மேலும் பல ஒடியா திரைப்படங்கள் மற்றும் நவீன தனி இசைத்தொகுப்புகளுக்கு பாடல்களைப் பாடியுள்ளார்.  

மிஸ்ரா, கட்டாக்கில் உள்ள ராவென்ஷா பல்கலைக்கழகத்தில் பயோடெக்னாலஜியில் முதுகலை வரை படித்துள்ளார். அவரது தந்தை மற்றும் தாய் இருவரும் அகில இந்திய வானொலியால், கட்டாக்கில் அங்கீகரிக்கப்பட்ட இசைக்கலைஞர்கள். எனவே சிறுவயதிலிருந்தே இசையார்வம் மிக்கவராக வளர்த்துள்ளார். சிறந்த பின்னணிப் பாடகி பிரிவில் பல மதிப்புமிக்க விருதுகளை வென்றுள்ளார். அவற்றில் குறிப்பிடத்தக்கவை  

- பிக் எஃப்எம் 92.7 சிறந்த பாடகர் விருது,
- தரங் சினி சிறந்த பின்னணிப் பாடகர் விருது,
- கவர்னர் விருது (ராஜீவ் காந்தி மன்ற விருது), மற்றும்
- முதல்வர் விருது போன்றவையாகும்.

மிஸ்ரா, பின்னணிப் பாடகியாக மட்டுமல்லாமல் இந்தியாவிலும் வெளிநாட்டிலும் மேடை நிகழ்ச்சிகளிலும் கலந்து கொண்டு பாடியுள்ளார்.  

மோகன் மஜிதியாவால் எழுதப்பட்டு ஓம் பிரகாஷ் மொகந்தியால் இசையமைக்கப்பட்ட இந்தி பாடல்களின் மிஸ்ராவின் முதல் தனி இசைத்தொகுப்பு "லவ் ரெயின்போ" என்ற பெயரில் 2014 ம் ஆண்டில் வெளியானது.